OpenLLM-France/wikimedia huggingface dataset:
# Kerlaz

Kerlaz :
| An ti-kêr. ||
| Anv gallek (ofisiel) | Kerlaz |
| Bro istorel | Kernev |
| Melestradurezh ||
| Departamant | Penn-ar-Bed |
| Arondisamant | Kastellin |
| Kanton | Kastellin (betek 2015) Douarnenez (abaoe 2015) |
| Kod kumun | 29090 |
| Kod post | 29100 |
| Maer Amzer gefridi | Marie-Thérèse Hernandez 2014-2026 |
| Etrekumuniezh | Douarnenez Kumuniezh |
| Bro velestradurel | Bro Gerne |
| Lec'hienn Web | https://kerlaz.bzh |
| Poblañsouriezh ||
| Poblañs | 784 ann. (2020) |
| Stankter | 69 ann./km² |
| Douaroniezh ||
| Daveennoù lec'hiañ | 48° 05′ 34″ Norzh 4° 16′ 21″ Kornôg / 48.092778, -4.2725 |
| Uhelderioù | bihanañ 2 m — brasañ 137 m |
| Gorread | 11,445 km² |
| Kerlaz ||
| kemmañ |
Kerlaz a zo ur gumun eus Bro C'hlazig e kanton Douarnenez, e departamant Penn-ar-Bed, e kornôg Breizh.

## Douaroniezh

* Er Porzhe emañ Kerlaz.

## Ardamezioù

* Tredeet kembaret : ouzh 1 en argant e deir brizhenn erminig en sabel ; ouzh 2 en glazur ; ouzh 3 en gul ; e gastell e deir zourigell en aour, digoret ha goulaouet en sabel, balirant war ar glazur ha war ar gul.

## Istor
### Dispac'h Gall

* Dekred eus ar 26 a viz Du 1790 war al le ret : e penn-kentañ 1791 e voe nac'het al le ouzh ar Roue, ar vro hag al lezennoù gant ur c'hure, Le Garrec e anv.

### XX$^{vet}$ kantved
##### Brezel-bed kentañ

* Mervel a reas 49 gwaz eus ar gumun abalamour d'ar brezel.

#### Eil brezel-bed

* Fuzuilhet e voe ur gwaz eus ar gumun, ezel eus ar Rezistañs, gant an Alamaned d’an 31 a viz Gouhere 1944 er Roc'h-Morvan.
* Un nijerez alaman Heinkel He 111 P-2 (marilhet WNr 2839 ha kodet 6N+CA) a gouezhas e Kerlaz d'an 8 a viz Gwengolo 1940; daou nijour a varvas, gloazet e voe unan all.

## Monumantoù ha traoù heverk

* Évariste-Vital Luminais, Le Pâtre de Kerlaz (Mesaer Kerlaz), 1852.
* Taolenn Mesaer Kerlaz.
* Monumant ar re varv, luc'hskeudenn.

## Emdroadur ar boblañs abaoe 1962

Niver a annezidi

## Brezhoneg
### Ar Brezoneg er Skol

* 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

## Ya d'ar Brezhoneg

* Votet e oa bet ar garta Ya d'ar brezhoneg gant kuzul-kêr ar gumun.

## Liammoù diavaez

a vo kavet e Wikimedia Commons.
* (fr) Kerlaz war lec'hienn ar Gumuniezh Kumunioù
* (br) Kerlaz war lec'hienn Geobreizh

## Dave ha notennoù

* ↑ Roadennoù ofisiel e lec'hienn an EBSSA
* ↑ Aozet gant Tretinville.
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 44
* ↑ Memorial Genweb
* ↑ Fichenn hiniennel - Memorial Genweb
* ↑ Pertes Luftwaffe Finistère
* ↑ Memorial Genweb
* ↑ Marsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 265, Kemper, Nouvelles Éditions Bretonnes, 1936
# Kerlenn Sten Kidna

Kerlenn Sten Kidna zo ur gevredigezh ha skol-noz brezhoneg e bro an Alre (Mor-Bihan).

## Istor

Ganet eo Kerlenn Sevenadurel An Alre e penn kentañ ar blezadoù 1970, d’an termen ma rae berzh en-dro « spered », sonerezh ha sevenadur Breizh. Job Jaffre, kazetennour e La Liberté du Morbihan, Guenél Herrieu, Octave Quigna, Jean Peron ha re arall a venne dezhe sevel ivez krog an danvez-se en Alre. A-benn e oa bet savet kentelioù brezhoneg evit an dud en o ment, kinniget prezegennoù (e galleg) àr danvez ar vro. Un daouzek vlez bennak goude he doa kollet ar gevredigezh un tamm lañs (kuitaet ar vro get lod tud, koshaet an holl) ha ne chome mui nemet ar skol-noz. E 1985 e voe adlañset, kempennet ar statudoù ; èl ma ne oa ket gwall werso e oa marv an ao. Quigna e oa bet staget e anv-pluenn doc’h anv kozh ar gevredigezh a zaas neuze da vout Kerlenn Sevenadurel Sten Kidna An Alre. E 2007, evit diskouez pegen pouezus e oa daet da vout lec’h an daremprediñ tud, an aoziñ abadennoù e brezhoneg, An Dasson hag an dastum komzoù e oa bet oc’hpennet « Komzomp Asampl » d’an anv.

### Prezidanted

* 2008 [?] – 2012 : Christian Le Meut
* 2012 – 2014 : Daniel Carré
* 2014 – Hiriv : Padrig Drean

## Skol-noz

A-c’houde 1985 enta e labour ar Gerlenn àr an hevelep tachenn get an hevelep palioù bet kinniget e mellad 2 he lezenn diazez : « Derc’hel bev ha pinvidikaat ar glad sevenadurel brezhonek e bro An Alre ». Kreskaet he deus a galz a-fet niver an izili (etre 20 ha 30 ezel e 1985 ; 155 e 2012) èl a-fet an oberiantizoù kaset : ur skol-noz lieslive get tost 110 studiour (brasañ skol-noz er Mor-bihan hag unan ag ar re vrasañ e Breizh a-bezh, abadennoù a bep sort, ar gazetenn An Dasson, stajoù « gober e brezhoneg », darempredoù hag emglevioù get aozadurioù foran (kumunioù, an departamant, ar rannvro) get skolajoù ha kevredigezhioù arall dre ar c’hornad bro. Anavet eo evit bout ur skouer a-fet dalc’husted àr he zachenn labour er Mor-Bihan (Priz Dazont ar Brezhoneg 2007). Ezel eo ag ar gengevredigezh Deskiñ d'an Oadourien (DAO).

## Embannadurioù

Get Kerlenn Sten Kidna ema bet embannet ur levrig-deskiñ, anvet Chom bev e brezhoneg, hag iwe ur benveg n'en deus ket e bar e brezhoneg, na pas muioc'h e yezhoù bihan arall e Frañs : an DVD Daet eo genin !, graet evit spisaat e skouarn ha kompren gwell ar brezhoneg. Dizingal e vez embannet iwe ar gelaouenn An Dasson.

## Liamm diavaez

* Lec'hienn internet ar gevredigezh
# Libby Holman

Libby Holman (1904-1971) a oa un aktourez ha kanerez stadunanat. Yuzevien e oa he zud. Mignonez e oa da Martin Luther King ha d'e wreg.

## Liammoù diavaez

* O kanañ House of the Rising Sun
* O kanañ The Girl with the Pre-fabricated Heart
# Liberec

Liberec (distaget [ˈlɪbɛrɛts] e tchekeg ; Reichenberg en alamaneg) zo ur gêr vras er Republik Tchek. Kêr-benn Rannvro Liberec ha Distrig Liberec eo. E 2017 e oa 103 853 a dud o chom e kêr.
Emañ Liberec war lez an Lužická Nisa (Neisse), tost d'ar Menezioù Jizera. Ar bempvet kêr vrasañ eo er Republik Tchek.

## Liammoù diavaez

a vo kavet e Wikimedia Commons.
* Lec'hienn ofisiel (cs) (pl) (de) (en)
# Liberia

Liberia zo ur stad vihan e kornôg Afrika, war aod ar Meurvor Atlantel. Emañ etre Sierra Leone er gwalarn, Ginea en hanternoz hag Aod an Olifant er reter.

## Istor

Savet e voe ar stad-se gant tud bet sklaved er Stadoù-Unanet ha bet dieubet en XIX$^{vet}$ kantved. Adalek 1822 e teuas an dud-se eus Amerika d’ober o annez eno, gant skoazell gouarnamant ar Stadoù-Unanet. Savet e voe ar stad nevez e 1847 ha roet e voe dezhi an anv ‘’Liberia’’ da lavaret e oa ‘’bro an dud dieub’’. Met an darn vrasañ eus annezidi ar stad nevez oa tud genidik eus Afrika, hag an dud deuet eus ar Stadoù-Unanet ne oa nemet un niver bihan anezho.
Nevesoc’h zo he deus gouzañvet Liberia diwar brezelioù diabarzh (1989-1996 ha 1999-2003) o deus kaset kuit miliadoù a dud eus o zi hag o deus distrujet an armerzh, diazezet dreist-holl war an ezporzhiañ houarn ha diamantoù.

## Yezhoù

Ar saozneg eo ar yezh ofisiel, met n’eus nemet un drederenn eus an dud a oar ar yezh-se. Un ugent yezh bennak all a vez kaozeet gant an dud all.

## Rannoù melestradurel

* Gwelout kontelezhioù Liberia .
a vo kavet e Wikimedia Commons.
Tiriadoù dalc'het Ceuta • Inizi Kanariez • Madeira • Melilla • Mayotte • Reünion • Saint Helena • Inizi Tchagos
* ↑ Patrom:Cite CIA World Factbook
# Libercourt

Kumunioù Frañs :
| Anv | Libercourt |
| Skoed | |
| Lec'hiadur Libercourt e Pas-de-Calais hag e Bro-C'hall | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Lens |
| Etrekumuniezh | Communauté d'agglomération d'Hénin-Carvin |
| Kanton | Carvin |
| Kod INSEE | 62607 |
| Kod post | 62820 |
| Maer | Daniel Maciejasz (Strollad Sokialour Gall) |
| Amzer-gefridi | 2008-2014 |
| Gorread | 6,6 km² |
| Led | 50° 29' 05" Norzh |
| Hed | 03° 00' 53" Reter |
| Uhelder kreiz | .. m |
| Uhelder bihanañ | 21 m |
| Uhelder brasañ | 41 m |
| Poblañs hep kontoù doubl | 8 861 (2007) |
| Stankter | 1 342 a./km² |
| Lec'hienn ar gumun | libercourt.com |
Libercourt a zo ur gumun eus departamant gall Pas-de-Calais e Bro-C'hall.

## Istor

* Ul lodenn eus kumun Carvin e oa betek 1947, pa voe savet kumun Libercourt.

## Monumantoù ha traoù heverk

* Iliz katolik Intron-Varia, XIX$^{vet}$ Kantved.
* Iliz katolik Sant Herri.

## Dave ha notennoù

* ↑ Cassini hag EBSSA
# Liberalitas

Liberalitas a oa doue ar brokusted e relijion Henroma, hag unan eus an di indigetes.
# Liberdade, Liberdade

Liberdade, Liberdade zo un telenovela e Brazil, produet ha skignet gant Rede Globo e 2016.
# Libanus

Libanus zo ur gêriadenn eus Kembre, e-kichen Aberhonddu, e kreisteiz kontelezh Powys. Emañ e kumuniezh Glyn Tarell.
Er gêriadenn ez eus ur greizenn da zegemer an dud a zeu da weladenniñ Park Broadel Bannau Brycheiniog. Anvet eo ar gêriadenn diwar ur chapel, Chapel Libanus, anvet he-unan diwar stumm latin an anv Liban, un anv tennet eus ar Bibl, evel ma kaver kalz e Kembre.
# Libba Bray

Libba Bray (ganet Martha E. Bray d'an 11 a viz Meurzh 1964 en Alabama) a zo ur skrivagnerez romantoù evit ar re yaouank. Brudet eo he heuliad tri romant A Great and Terrible Beauty, Rebel Angels ha The Sweet Far Thing.

## He buhez

Betek an oad a 26 vloaz e voe o chom e Texas. E 1988 e tapas kaout un diplom war ar c'hoariva e skol-veur Texas (en Austin). Goude-se ez eas da New York, hag eno e labouras e bed ar brudañ-levrioù. Eno emañ o chom hiziv c'hoazh, gant gwaz ha mab. Gant he gwaz e oa bet broudet da skrivañ he romant kentañ, A Great and Terrible Beauty, a voe lakaet war roll bestsellers ar gelaouenn New York Times.

## Levrlennadur

* A Great and Terrible Beauty, embannet gant Random House, 2003
* Rebel Angels, embannet gant Random House, 2006
* The Sweet Far Thing, embannet gant Random House, 2007

## Liammoù diavaez

* Lec'hienn ofisiel
* Blog Libba Bray war Live Journal
* Video evit A Great and Terrible Beauty
# Liberi (Campania)

Liberi zo ur gumun en Italia e proviñs Caserta, e rannvro Campania.
# Kuzul-departamant

Ur C'huzul-departamant (Conseil départemental e galleg) zo e penn pep departamant gall hervez aozadur melestradurezh Bro-C'hall.

## E Breizh

* Kuzul-departamant Il-ha-Gwilun
* Kuzul-departamant Liger-Atlantel
* Kuzul-departamant Penn-ar-Bed
* Kuzul-departamant ar Morbihan
* Kuzul-departamant Aodoù-an-Arvor
# Kuzul-rannvro Normandi

En Abati maouezed Caen emañ Kuzul Rannvroel Normandi, krouet d'ar 1añ a viz Genver 2016, karget da verañ Rannvro Normandi. Ennañ ez eus 102 guzulier, dilennet evit 6 vloaz:
Lodennet eo ar plasoù dre zepartaman
* 22 guzulier evit Calvados
* 18 kuzulier evit Eure
* 16 kuzulier evit Manche
* 9 c'huzulier evit Orne
* 37 kuzulier evit Seine-Maritime
Prezidant ar c'huzul-rannvro: Hervé Morin, abaoe ar 4 a viz Genver 2016.

## Notennoù ha daveoù

* ↑ kuzulierien-rannvro Normandi, e lec'hienn ar rannvro
# Kuzul Dispac'hel da C'hortoz Polonia

Krouet e oa bet Kuzul Dispac'hel da C'hortoz Polonia (poloneg: Tymczasowy Komitet Rewolucyjny Polski, diverret: Polrevkom; ruseg: diverret Польревком) e miz Mezheven 1920 gant Rusia Soviedel a-benn kouiñ Republik Sokial Soviedel (RSS) Polonia da heul.
Divizet e oa bet krouiñ ar Polrevkom d'an 23 a viz Mezheven 1920 e Moskov gant "Burev Polonia" ar Volcheviked. Kemeret e oa bet an diviz-se e-kreiz ar berc'hioù graet d'ar mare-se gant an Arme Ruz er brezel etre an Unaniezh Soviedel ha Polonia o soñjal krouiñ ur veleztradurezh evit takadoù Polinia deuet dindan beli URSS. Disklêriet e oa bet neuze e oa "da c'hortoz" ar C'huzul Dispac'hel-se rak ur wezh ma vije bet trec'h da vat Soviediz e vije bet lakaet dindan beli Strollad Komunour Labourerion Polonia.
En em vodañ a reas ar Polrevkom evit ar wzh kentañ d'ar 24 a viz Mezheven e Smolensk, ha staliet e oa bet sêz ar C'huzul eno en un tren gwarezet-mat hag a loc'has buan-ha-buan betek Minsk (d'ar 25 a viz Mezheven), war-lerc'h da Wilno (d'ar 27 a viz Mezheven) hag a-benn ar fin da v-Bialystok d'an 30 a viz Mezheven 1920. Eno e oa bet staliet sêz ar C'huzul da vat hag embannet e oa bet un disklêriadur diwar-benn e balioù.
Setu roll izili ar C'huzul:
* Julian Baltazar Marchlewski (kadoriad)
* Feliks Dzierzynski (penn "de facto")
* Feliks Kon
* Edward Próchniak (sekretour)
* Józef Unszlicht
D'an 22 a viz Eost 1920 e kuitaas ar Polrevkom Bialystok adarre ha skeiñ war-Minsk ha pa oa bet trec'h Poloniz war an Arme Ruz e oa bet nullet kazi kerkent war-lerc'h.
# Kuzul Europat

    Arabat droukveskañ gant Kuzul Europa na Kuzul Unaniezh Europa
Ar C'huzul Europat (alies e vez graet gant an droienn "Emvod-Uhel Europa") eo ar c'horf politikel pennañ eus Unaniezh Europa. Ennañ e kaver pennoù stad kement stad ezel a zo, mui Prezidant Kengor Europa. Renet e vez gant ur prezidant. Daou emvod ar bloaz a vez da vihanañ.

## Prezidanted

* Herman Van Rompuy (2009-2014)
* Donald Tusk (2014-2019)
* Charles Michel (2019-)

## Gwelet ivez

* Prezidantelezh ar C'huzul europat

## Liammoù diavaez

* Lec'hienn ofisiel
# Kuzul Kenaozañ Strolladoù hag Aozadurioù Maoour Su Azia

Kuzul Kenoazañ Strolladoù hag Aozadurioù Maoour Su Azia (KKSAMSA) (e saozneg: Coordination Committee of Maoist Parties and Organisations of South Asia: CCOMPOSA) a zo anv un aozadur etrebroadel bodet enni meur a strollad hag aozadur komunour marksour-leninour oberiant e Su Azia, difennet gante ar vaoouriezh, gantañ da bal kenurzhiañ oberoù an izili bodet ennañ koulz en Su Azia hag e lec'h all seul wezh mar bez ezhomm.
Ezel eo ivez meur a strollad hag aozadur e diabarzh KKSAMSA eus al Luskad Dispac'hel Etrebroadelour (Revolutionary Internationalist Movement: RIM).

## Strolladoù bet krouet KKSAMSA gante

Krouet e oa bet KKSAMSA e 2001 gant ar strolladoù-mañ:

### Bangladesh

* Strollad Proletaer Reter Bengal (Kuzul Kreiz)
* Strollad Proletaer Reter Bengal (Kreizenn Sevel Maoour)
* Strollad Komunour Bangladesh (Marksour-Leninour) (Dutta)
* Strollad Komunour Reter Bengal (Marksour-Leninour) (Banniel Ruz)
* Strollad Proletaer Reter Bengal (Luskad Adaozañ Maoour Bolchevikour) (statud evezher)

### Sri Lanka

* Strollad Komunour Selan (Maoour)

### India

* Strollad Komunour India (Marksour-Leninour) (Naksalbarour)
* Kreizenn Komunour Maoour
* Kreizenn Komunour Dispac'hel India (Marksour-Leninour-Maoour)
* Kreizenn Komunour Dispac'hel India (Maoour)
* Strollad Komunour India (Marksour-Leninour) Brezel ar Bobl
E 2003 e kendeuzas Kreizenn Komunour Dispac'hel India (Maoour) ((RCCI(M)) gant Kreizenn Komunour Maoour (MCC) o tont da vezañ Kreizenn Komunour Maoour India (MCCI). E 2004 e kendeuzas MCCI gant Strollad Komunour India (Marksour-Leninour) Brezel ar Bobl(CPI (M-L) (PW)), o tonrt da vezañ Strollad Komunour India (Maoour))

### Nepal

* Strollad Komunour Nepal (Maoour)

### Evezherion

* Strollad Komunour Bhoutan (Marksour-Leninour-Maoour)

## Disklêriadur

Da geñver eil kendalc'h bloaziek KKSAMSA e 2002 e oa bet embannet gant an Aozadur un disklêriadur o teskrivañ palioù ha mont-en-dro KKSAMSA e diabarzh ar politikerezh dispac'hel e Su Azia. Disklêriet e oa bet e vefe heuliet gant KKSAMSA al linenn bolitikel bet savet gant Marx, Lenin ha Mao ha da deskiñ hervez skouer brezel ar bobl renet e Perou, Nepal, Filipinez, India, Turkia hag e lec'hioù all.

## Ar Pevare Kendalc'h

Dalc'het e oa bet Pevare Kendalc'h KKSAMSA e Miz Eost 2006 e Nepal, bet kemeret perzh ennañ eizh strollad en holl, en o zouez Strollad Komunour Selan (Maoour) a chomas hep sinañ ar disklêriadurioù abalamour d'ar fed en doa ar strollad-se statud un evezhier nemetkeñ moarvat:
* Strollad Proletaer Reter Bengal (Kuzul Kreiz)
* Strollad Komunour Reter Bengal (Marksour-Leninour) (Lal Patakar)
* Strollad Komunour Bangladesh (Marksour-Leninour) (Dutta)
* Strollad Komunour Bhoutan (Marksour-Leninour-Maoour)
* Strollad Komunour Nepal (Maoour)
* Strollad Komunour India (Maoour)
* Strollad Komunour India (Marksour-Leninour) (Naksalbarek)
* Kreizenn Komunour Dispac'hel India (Marksour-Leninour-Maoour)
Kreñvaet e oa al liammoù kenskoazell ha kenurzhiañ ha disklêriet e oa bet e chomfe hep en em emellañ strolladoù Nepal e brezel ar bobl en India.

## Liammoù diavaez

* Lec'hienn ofisiel KKSAMSAe
* CCOMPOSA Keleier ha titour
# Kuzul-rannvro Breizh

E Roazhon emañ Kuzul Rannvroel Breizh, karget da verañ Rannvro Breizh. Ennañ ez eus 83 c'huzulier (dilennet evit 6 vloaz).
Lodennet eo ar plasoù dre zepartamant.
* 17 kuzulier evit Aodoù-an-Arvor
* 19 kuzulier evit Mor-Bihan
* 23 c'huzulier evit Il-ha-Gwilen
* 24 c'huzulier evit Penn-ar-Bed
Peogwir n'emañ ket al Liger-Atlantel ent-ofisiel e Rannvro velestradurel Breizh (daoust m'emañ hervez an istor), n'eus kuzulier ebet evit an departamant-se.
Loïg Chesnais-Girard eo prezidant ar C'huzul-rannvro abaoe an 22 a viz Mezheven 2017.

## Kuzulioù-rannvro kozh
### Prezidanted ar C'huzul-rannvro

* René Pleven (1974-1976)
* André Colin (1976-1978)
* Raymond Marcellin (1978-1986)
* Yvon Bourges (1986-1998)
* Josselin de Rohan (1998-2004)
* Jean-Yves Le Drian (2004-2012)
* Pierrick Massiot (2012-2015)
* Jean-Yves Le Drian (2015-2017)

### Dilennidi eus 2004 da 2010

83 c'huzulier e oa er C'huzul-rannvro :
* 58 evit al listenn « Breiz a-gleiz, Breiz d'an oll » hervez an anv bet implijet e 2004 (Strollad Sokialour, Strollad Komunour Gall, Strollad Radikal an Tu-kleiz, Ar Re C'hlas, Unvaniezh Demokratel Breizh)
* 25 kuzulier evit al listenn « Unvaniezh evit gounit » : (UMP, PCD, UDF)

### Dilennidi all, eus 1998 da 2004

83 c'huzulier e oa er C'huzul-rannvro :
* 3 eus tu-kleiz tre
* 34 eus tu-kleiz lies (Strollad Sokialour Gall, Strollad Komunour Gall, hag all)
* 1 eus Génération Écologie
* 1 eus CPNT
* 33 eus RPR (Bodadeg evit ar Republik) / UDF (Unvaniezh evit Demokratelezh ar vro)
* 4 eus tu-dehoù
* 7 eus FN (Talbenn Broadel)
Josselin de Rohan − RPR (Bodadeg evit ar Republik) − e oa Prezidant ar C'huzul-rannvro.

### Eus 1992 da 1998

* 3 eus PCF (Strollad Komunour Gall)
* 19 eus MRG (Strollad Radikal Tu-Kleiz) - PS (Strollad Sokialour)
* 6 eus ar re C'hlas
* 6 eus Genel ekologiezh
* 1 eus CPNT
* 33 eus UDF ha RPR
* 4 eus tu-dehoù
* 7 eus FN (Talbenn Broadel)
Yvon Bourges (RPR) e oa Prezidant ar C'huzul-rannvro.

### Eus 1986 da 1992

* 4 eus PCF (Strollad Komunour Gall)
* 30 eus PS (Strollad Sokialour)
* 41 eus an emglev RPR (Bodadeg evit ar Republik) / UDF (Unvaniezh evit an Demokratelezh C'hall)
* 4 eus tu-dehoù
* 2 eus FN (Talbenn Broadel)
Yvon Bourges (RPR) e oa Prezidant ar C'huzul-rannvro.

## Gwelet ivez
### Liammoù

* (br) (fr) (gal) Lec'hienn Kuzul-rannvro Breizh
# Kuzul Europa

Kuzul Europa eo anv aozadur etrebroadel « Europa Veur », 47 Stad ezel ennañ e-skoaz 29 en Unaniezh Europa). E bal eo kas war-raok an demokratelezh, gwirioù mab-den, identelezh sevenadurel Europa ha klask diskoulmoù da gudennoù ar gevredigezh en Europa. Savet eo bet d'ar 5 a viz Mae 1949 dre Feur-emglev Londrez. E kêr Strasbourg emañ e sez.
Arabat eo droukveskañ Kuzul Europa gant Kuzul Unaniezh Europa, anezhañ ar framm politikel m'emañ dileuriet gouarnamantoù pep Stad ezel eus an UE, ha gant Ar C'huzul Europat a vez roet da anv an emvodoù ma vez merket politikerezh hollek an Unaniezh.

## Ensavadurioù

* Breujoù Kuzul Europa
* Farmokoperezh Europa
* Lez-varn Gwirioù Mab-Den Europa
* Poellgor Europa war ar Gwirioù Sokial
* Poellgor ar Vinistred
* (en) Bodad Venezia
* (fr) Komiser e-karg eus gwirioù Mab-den

## Kendivizadoù

* Karta Europa ar yezhoù rannvro pe bihanniver
* Kendivizad Europa war Gwirioù Mab-den
* Karta Sokial Europa (degemeret e 1961)

## Stadoù diazezer

| Belgia Danmark | Frañs  Italia | Iwerzhon  Izelvroioù | Luksembourg Norvegia | Rouantelezh-Unanet Sveden |

## Stadoù ezel hiziv er-maez eus ar Stadoù diazezer

| Alamagn  Albania Andorra Armenia  Aostria Azerbaidjan Bosnia-ha-Herzegovina  Bulgaria | Estonia Finland  Gres  Hungaria Island Jorjia  Republik Kiprenez  Kroatia | Latvia Liechtenstein  Lituania  Malta Moldova Monako  Montenegro  Polonia | Portugal  Makedonia an Norzh Roumania Rusia San Marino  Serbia  Slovakia  Slovenia | Spagn  Suis  Republik Tchek Turkia Ukraina |
# Kuzul "Unvaniezh Proleter" Aozadur Marksour-Leninour Portugal (oc'h en em adaozañ)

Kuzul "Unvaniezh Proleter" Aozadur Marksour-Leninour Portugal (oc'h en em adaozañ) (e portugaleg: Comité "União Proletária" da Organização Comunista Marxista-Leninista Portuguesa (em reorganização)) a oa anv ur strollad komunour marksour-leninour bet krouet e Portugal e 1976 da heul un disrann e diabarzh Aozadur Komunour Marksour-Leninour Portugal.
Embannet e veze gant ar Strollad ar gelaouenn União Proletária ("Unvaniezh Proleter"), ganti da rener José Campos.
# Kuzul-departamant Penn-ar-Bed

Kuzul-departamant Penn-ar-Bed eo ar vodadenn divizout evit departamant gall Penn-ar-Bed, strollegezh lec'hel digreizennet. E Kemper emañ ar sez.

## Ar prezidant

Nathalie Sarabezolles (PS) eo prezidantez Kuzul-departamant Penn-ar-Bed abaoe 2015.

### Prezidanted kozh

* 1883 - 1895 : Armand Rousseau (Tu kleiz republikan)
* 1895 - 1908 : James de Kerjégu (republikan)
* 1908 - 1912 : Louis Delobeau (araokour)
* 1912 - 1927 : Albert Louppe (radikal)
* 1927 - 1945 : Ferdinand Lancien (radikal-sokialour)
* 1945 - 1951 : Yves Jaouen (MRP)
* 1951 - 1964 : Jean Crouan (RPF, CNIP)
* 1964 - 1978 : André Colin (UDF)
* 1978 - 1988 : Louis Orvoën (Kreiz)
* 1988 - 1998 : Charles Miossec (RPR)
* 1998 - 2015 : Pierre Maille (PS)
* 2015 - hiziv : Nathalie Sarabezolles (PS)

## Ar guzulierien-departamant

E Kuzul-departamant Penn-ar-Bed ez eus 54 kuzulier-departamant dilennet daou-ha-daou e 27 kanton. (War-lerc'h dilennadegoù 2015)
| Strollad | Niver a guzulierien-departamant | Prezidant ar Strollad | Statud |
| Strollad an dilenndidi eus an tu-kleiz | 28 | Armelle Huruguen | Muianiver |
| Strollad "Emglev evit Penn-ar-Bed" | 24 | Maël de Calan | Tu enep |
| "Rannvroelourien" | 2 | Kristian Troadeg | |
Gwelet : Kuzulierion jeneral Penn-ar-Bed

## Budjed

Ur budjed a 861,53 milion a euroioù a oa gant Kuzul-departamant Penn-ar-Bed e 2007.
| Tachenn | Dispign (en M €) |
| Dizarbenn hag obererezh sokial | 382,05 |
| Peadra | 172,34 |
| Fiñvadennoù kempouez | 82,58 |
| Deskadurezh ha stummerezh | 71,05 |
| Danframmoù hent ha dezougen | 55,48 |
| Endro hag endro bevañ | 41,05 |
| Armerzh, implij, imbourc'h| align=right |32,53 |
| Sevenadur, sport ha dudi | 24,36 |

### Dispignoù gwirion postadurioù

* 2005 : 117,6 milion a euroioù
* 2006 : 115,3 milion a euroioù
* 2007 : 155,3 milion a euroioù

## Gwelet ivez
### Liamm diabarzh

* Kuzul Rannvroel Breizh

### Liamm diavaez

* Lec'hienn Kuzul-departamant Penn-ar-Bed

### Notennoù

* ↑ Lec'hienn Finistère et Solidaires
* ↑ Alliance pour le Finistère
* ↑ Breizh War Raok !
* ↑ (fr) Mammenn : Budget primitivel 2007
* ↑ Fiñvadennoù kempouez etre dispignoù ha gounidoù
# Kuzul Kenaozañ Strolladoù Komunour e Breizh-Veur

KKSKBV
Izili hag ez-izili
Strollad Komunour India (Marksour)
Strollad Komunour Bangladesh
Strollad Komunour Chile
Strollad Komunour Irak
Strollad Komunour Soudan
Strollad Araokour ar Bobl Labourer
Strollad Tudeh Iran
Strollad Komunour Gres
Strollad Komunour Breizh-Veur :
Kuzul Kenaozañ Strolladoù Komunour e Breizh-Veur (KKSKBV) (e saozneg: Co-ordinating Committee of Communist Parties in Britain: CCCPB) a zo anv ur gevrenn etrebroadel stag ouzh Strollad Komunour Breizh-Veur (Communist Party of Britain) a dalvez d'en em gavout strolladoù komunour gante izili aozet o chom e Breizh-Veur.
En em gavout a ra alies ar C'huzul evit dielfennañ stad politikel ar bed hag ar broioù-ezel hag evit kenoazañ lidoù etrebroadel.

## Strolladoù ezel

* Strollad Komunour India (Marksour)
* Strollad Komunour Bangladesh,
* Strollad Komunour Chile,
* Strollad Komunour Irak,
* Strollad Komunour Soudan,
* Strollad Araokour ar Bobl Labourer (Kiprenez)
* Strollad Tudeh Iran
* Strollad Komunour Gres
* Strollad Komunour Breizh-Veur (Communist Party of Britain, disheñvel diouzh Strollad Komunour Breizh-Veur, Communist Party of Great Britain))
Embannet e vez gant ar C'huzul ur gelaouenn anvet Solidarity ("Kengred"), disheñvel diouzh ar gelaouenn ganti an hevelep anv embannet gant ar strollad trotskour.

## Liammoù diavaez

* Solidarity (pdf)